open-index/open-wikipedia-markdown huggingface dataset:
רוריד מוליקה

**רוריד סילביו ג'יימס מקגילווארי-מוליקה** (בסקוטית: **Ruaridh Silvio James MacGillivray-Mollica**; נולד ב-14 באוקטובר 1999) הוא שחקן, סופר ובמאי סקוטי-איטלקי.

## ביוגרפיה
מוליקה נולד בפראטו שבאיטליה לאם סקוטית ואב איטלקי. הוא גדל בסקוטלנד ולמד בבית הספר התיכון ברוטון באדינבורו, שם הצטרף ללהקת תיאטרון הנוער "סטריינג' טאון", שם גם פגש את סוכנתו רות הולימן. 

בשנת 2021 סיים מוליקה תואר ראשון במדעי המחשב מאוניברסיטת הריוט-ואט באדינבורו. הוא התכוון לעשות תואר שני באבטחת סייבר באוניברסיטה בלונדון, אבל דחה את לימודיו, כשלוהק לתפקיד משנה בסדרה "Red Rose".

## קריירה
מוליקה החל את הקריירה שלו בטלוויזיה בגיל 12 בפרק בסדרת הטלוויזיה "Case Histories" עם ג'ייסון אייזקס ומארק בונאר, והבכורה שלו בסרט העלילתי כרקדן רקע בסרט *Sunshine on Leith*. בשנת 2015 הופיע בדרמת הטלוויזיה "סטונמאות'" כגרסה צעירה לדמותו של כריסטיאן קוק. בשנת 2018 שיחק בסרט "תגידי את זה לדבורים".

בשנתו האחרונה באוניברסיטה, חזר מוליקה לשחק כאשר הסוכנת שלו הולימן השיגה לו את התפקיד הראשי לצד ג'ושוע גריפין בסרט הקצר *Too Rough* שביים שון ליונאד. הסרט זכה בפרס BAFTA הסקוטי. לאחר מכן הוא זכה בתפקיד הראשון שלו כדמות חוזרת בתור פטריק הום בסדרת האימה *Red Rose*.

בשנת 2024, שיחק מוליקה בתפקיד ראשי בסרטו השני של מיקו מקלה, *סבסטיאן*, שפתח את פסטיבל הסרטים סאנדנס לאותה שנה. מוליקה שיחק גם את הגרסה צעירה של דמותו של סטיבן מוייר בסדרת הטלוויזיה *Sexy Beast*. בשנת 2022 לוהק לתפקיד בסרט *Sukkwan Island*.

## חיים אישיים
בראיון למגזין הלהט"בי Queerty בפברואר 2024 אמר מוליקה לגבי המיניות שלו: "רק כשעברתי ללונדון והייתה לי היכולת להיות אני הבנתי, אה בעצם, לא, אני אוהב גם גברים".

## פילמוגרפיה
### קולנוע

### טלוויזיה

### קליפים
* "Easter Road" (2020)", קאלום ביטי

## קישורים חיצוניים

## הערות שוליים

קטגוריה:שחקני קולנוע וטלוויזיה סקוטים
קטגוריה:שחקנים ילדים בריטים
קטגוריה:שחקנים להט"בים בריטים
קטגוריה:סקוטים ממוצא איטלקי
קטגוריה:בוגרי אוניברסיטת הריוט-ואט
קטגוריה:סקוטים שנולדו ב-1999
אפאנטרי

ה**אפאנטרי** (בלטינית: **Epanterii** או **Epanterii Montani**) היו שבט ליגורי קטן ששכן בהרי האלפים התחתונים, ליד חוף הים התיכון, בתקופת הברזל.

## שם
הם מוזכרים רק פעם אחת בתור Epanterii Montani על ידי טיטיס ליוויוס (סוף המאה הראשונה לפני הספירה).

נראה כי השם Epanterii הוא ממקור הודו-אירופי. אפשר לפרש את זה כנובע משורש ep-ant-, כלומר "שייך לסוס" או "מסופק בסוסים".

## גאוגרפיה
שבט האפאנטרי שכן בהרי האלפים התחתונים, ליד חוף הים התיכון. המיקום המדויק של הטריטוריה שלהם נותר לא ברור. היא הייתה אולי ממוקמת בעמק טנרו העליון, צפונית לאינטימילי ולאינגאוני, ומזרחית לאקדיני ולווסוביאני.

## היסטוריה
עד המאה ה-3 לפני הספירה, הפריחה של מרכזי החוף הליגוריים המשגשגים הוביל לעימותים חוזרים ונשנים עם שבטים הרריים שערכו פשיטות על שכניהם העשירים יותר. במהלך המלחמה הפונית השנייה (218–201 לפנה"ס), מגו ברקה הקרתגי כרת ברית בשנת 205 לפנה"ס עם אינגאוני החוף כדי להבטיח דריסת רגל על החוף האיטלקי. הוא עזר להם במאבקם נגד האפאנטרי, שחיו מעליהם על הגבעות ופשטו על שטחם, ולבסוף לקח שבויי מלחמה אפאנטרים לקרתגו.

## לקריאה נוספת


*

## ביבליוגרפיה


* 
* 

## הערות שוליים

קטגוריה:עמים קדומים באיטליה
קטגוריה:ליגוריה
ברתולומיאו ד'אלוויאנו

**ברתולומיאו ד'אלוויאנו** (באנגלית: **Bartolomeo d'Alviano**; 1455 – אוקטובר 1515) היה קונדוטיירו וקפטן איטלקי שמיוחסת לו הגנתה של הרפובליקה של ונציה נגד קיסר האימפריה הרומית מקסימיליאן הראשון.

## ביוגרפיה
ברתולומיאו ד'אלוויאנו נולד בשנת 1455 למשפחת אצולה בטודי שבמחוז אומבריה לפרנצ'סקו ד'אלוויאנו ואיזבלה דילי אטי. הוא לחם בתקופה מוקדמת בחייו עבור מדינת האפיפיור, ובשנת 1496 עבור משפחת אורסיני נגד האפיפיור אלכסנדר השישי ומשפחת קולונה. במאי של שנת 1497, ברתולומיאו טבח בפלג הגיבלינים שבטודי והחזיר לגואלפים את השליטה באזור. בשנה שלאחר מכן, הוא שירת בוונציה עד לשנת 1503, שבה הצטרף למשפחת אורסיני.

לאחר מכן, ברתולומיאו נשכר בידי פרננדו השני, מלך אראגון בספרד, ומיוחס לו הניצחון בקרב גריליאנו על הצבא הצרפתי - מה שהחל את השליטה הספרדית על שטחה הדרומי של איטליה. בשנת 1506 הוא חזר לרפובליקה של ונציה, שם שירת עד למותו. ב-2 במרץ 1508, ברתולומיאו הביס את הצבא האימפריאלי של מקסימיליאן הראשון בקומונות קדורי,מאוריה ופונטבה, וכבש את גוריציה ואת טריאסטה. פורדנונה נפלה גם באותה שנה, והסרניסימה העבירה את סמכויות השלטון למשפחת ד'אלוויאנו, ששלטה באזור עד לשנת 1539.

בשנת 1509, שבה נבנו חומות העיר החדשות של פדובה, ברתולומיאו הובס בקרב אניידלו בשעה שפיקד על משמר החלוץ, ונפצע תוך כדי. אחרי שניקולו אורסיני - שפיקד יחד עמו על הצבא הוונציאני - סירב להיחלץ לעזרתו, ברתולומיאו נשבה בידי הצרפתים. הוא נשאר בשבי עד לשנת 1513 עד אשר נכרתה ברית בין צרפת לבין ונציה נגד דוכסות מילאנו. ברתולומיאו נבחר למפקד בשטח של הצבא הוונציאני אחרי ששוחרר משביו, ונלחם תחת פיקודו של לואי השני דה לה טרמואיל . הוא הובס בקרב לה מוטה בידי המשנה למלך ממלכת נאפולי ראמון דה קרדונה  ומרקיז פסקארה פרננדו ד'אבאלוס .

מאוחר יותר, ברתולומיאו כבש בשנית את פורדנונה ובזז אותה, אך הובס בידי בית הבסבורג. במהלך מלחמת הליגה הקדושה של שנים 1514-1513, הוא לכד את פריולי עבור ונציה ושיחק תפקיד חשוב בקרב מריניאנו (ספטמבר 1515), שבו תקף את שכירי החרב השווייצרים עם גיס של כ-300 אבירים בלבד. בהמשך, הצליח לכבוש גם את ברגמו, אך נהרג באוקטובר של אותה שנה במהלך המצור על ברשה.

## חיים אישיים
בשנת 1497, ברתולומיאו נשא לאישה את ברתולומיאה אורסיני, וזמן מה לאחר מכן גם את פנטסיליאה בליוני,אחותו של הקונדוטיירי ז'אן פאולו בליוני, הלורד של פרוג'ה.

## אזכור בתרבות
* גרסה בדיונית של ברתולומיאו ד'אלוויאנו מופיעה במשחקי הווידאו "Assassin's Creed II" ו-"Assassin's Creed: Brotherhood" כחברה באחוות המתנקשים, המבוססת על מסדר החשישיון. אשתו השנייה פנטסיליאה בליוני, מופיעה גם היא כחברת האחווה במשחק "Brotherhood".

## הערות שוליים

## קישורים חיצוניים

קטגוריה:ילידי 1455
קטגוריה:נפטרים ב-1515
בית הכנסת בכוכב הירדן

**בית הכנסת בכוכב הירדן** הוא בית כנסת המתוארך למאה השלישית או הרביעית לספירה שנמצא ביישוב היהודי כוכב ששרידיו ממוקמים כק"מ מטר דרום מזרחית למבצר כוכב הירדן.

## מיקום בית הכנסת
גילוי מספר רב כל כך של אבנים בשימוש משני הובילו את הארכאולוגים לבצע סריקות באזור המבצר. למרגלות המבצר, במרחק של כ־700 מטר לכיוון דרום מזרח, נתגלו שרידי יישוב ובו חלקה מאורכת, המתאימה לבניית בית כנסת. במקום עדיין נראו שרידי בסיסי עמודי בזלת. היישוב נמצא ליד מעין עין הידיד, על שמו של "הידיד" אורד צ'ארלס וינגייט.

## ממצאים ארכאולוגיים
הממצאים הראשונים שהעידו על קיומו של בית כנסת עתיק באזור המבצר של כוכב הירדן נתגלו  באבני המבצר עצמו. כשהתחילו החפירות הארכאולוגיות במבצר בשנת 1966 נתגלו בקירות המבצר אבני בזלת בשימוש משני, עליהם גילופים המאפיינים אבנים מעוטרות של בתי כנסת קדומים ברמת הגולן. הגילופים כללו מוטיבים של גפנים, מיאנדרים כפולים העוטפים דוגמאות של בעלי חיים וצמחים. החותם הסופי היה מציאת שברי משקוף בזלת עליו חרוטה מנורה שבעת קנים, ארון קודש, מחתה וטבולה אנסטה. בשלב מאוחר יותר נתגלה חלק נוסף של המשקוף עליו כתובת בארמית.

במשקוף השלם נראו מנורת שבעת קנים, כשמכל צד של המנורה יש ארון קודש ולאחריו טבולה אנסטה כשבימנית מבניהן הייתה כתובת:תרגום: שנתנו [קבעו] את המשקוף הזה משל הרחמן ומעמלם אמן אמן סלה.

במיקום עצמו של היישוב נתגלתה טרסה מאורכת ומישורית שבה שרידי בסיסי עמודים וחוליות עשויות אבן בזלת. מסביב נמצאו אבני בנייה רבות, ככל הנראה של שאר מבני היישוב. החרסים שנתגלו על פני השטח תוארכו לתקופה הרומית והביזנטית.

## שם היישוב
השם הערבי של כוכב הירדן הוא כאוכב אל האווא. כאוכב - כלומר כוכב, המילה הערבית משמרת את השם העברי שניתן למקום. השם כוכב או כוכבא ניתן למקומות גבוהים בתקופת המשנה והתלמוד, דבר שתואם את אזכור שמות היישובים ברמת יששכר.

## הערות שוליים

קטגוריה:ארץ ישראל: בתי כנסת עתיקים
קטגוריה:יישובים יהודיים בארץ ישראל בתקופת המשנה והתלמוד
קטגוריה:אתרים ארכאולוגיים יהודיים בארץ ישראל
קטגוריה:הגליל התחתון: אתרים ארכאולוגיים
אטילה אברהם

**אטילה אבּרהם** (בהונגרית: **Ábrahám Attila**; קאפובאר, 29 באפריל 1967) הוא אלוף אולימפי בקיאקים, מנהל ספורט מוביל.

## קורות חיים
מאז 1977, הוא התחרה בקיאקים עבור Rába ETO, מאז 1985 עבור Budapesti Honvéd, ומ-1995 עד 1996 עבור MTV SE. בין 1985 לבין 1996 היה חבר בנבחרת הונגריה. הוא השיג את הצלחתו הגדולה ביותר באולימפיאדת סיאול (1988), שם זכה באליפות אולימפית ב-1000 מטר כחבר ברביעיית הקיאקים שהורכבה מאטילה אברהם, פרנץ צ'יפש, ז'ולט דיולאי ושאנדור הודושי. במהלך הקריירה הספורטיבית שלו, הוא זכה גם בשתי מדליות אולימפיות נוספות ובחמישה תוארי אליפות עולם.
* ב-1991 הוא הפך למורה במכללה להכשרת מורים דיולה יוהאס בסגד, וב-1999 קיבל דוקטור במשפטים באוניברסיטת יוזף אטילה בסגד.
* בין השנים 1997–2004 היה נשיא איגוד הספורטאים למלחמה בסמים
* בין השנים 2003–2004 היה נשיא האיגוד הלאומי של מועדוני כושר ובריאות,
* מ-2001 עד 2004 היה נשיא הקרן למען פיתוח תרבות אורח החיים ההונגרית.
* בשנת 1998 הפך לחבר נשיאות איגוד הקיאק-קאנו, בה היה אחראי על העניינים הבינלאומיים, לימים היה חבר בוועדת האישור וההעברה. לאחר פרישתו עבד גם ככתב טלוויזיה.
* מ-7 באוקטובר 2004 הוא היה נשיא לשכת הספורט הלאומית עד יולי 2006, אז הופסק תפקידו, בתפקיד זה היה מזכיר מדיני (סגן שר) בתפקיד האחראי לענייני ספורט.
* בפברואר 2012 הוא הפך למזכיר הכללי של איגוד הקיאק-קנו ההונגרי. הוא כיהן בתפקיד זה עד אוגוסט 2014.
* מ-1 בספטמבר 2014, הוא היועץ המשפטי, מנהל העסקים ובעלים משותף של "אקדמיית הכושר".
* משפחתו

אשתו היא מורה, מנהלת ובעלים משותף של האקדמיה לכושר (Fitness Akadémia). יש להם שלושה ילדים. בנו הבכור, מאתה (Máté) (1995), הפך לאחד ממנהיגי תנועות המחאה של בתי הספר התיכוניים בדצמבר 2012.

## תוצאותיו בספורט
* אלוף אולימפי (קיאק רביעייה, 1000 מטר - 1988)
* אולימפי מקום 2 (קיאק רביעייה 1000 מטר - 1992)
* אולימפי מקום 3 (קיאק זוגי 500 מטר - 1988)
* אלוף עולם חמש פעמים (קיאק זוגי 10,000 מטר - 1989, 1993; קיאק רביעייה 1,000 מטר - 1989, 1990, 1991)
* אלוף עולם שלוש פעמים זוגי. (קיאק ארבע 500 מטר: 1991 ; קיאק 1000 מטר - 1993, 1995)
* אליפות עולם מקום 3 (קיאק רביעייה 500 מטר - 1990)
* זוכה האוניברסיאדה (קיאק רביעייה 1000 מטר: 1987)
* 17 פעמים אלוף הונגריה (קיאק זוגי 10,000 מטר: 1986, 1988, 1990, 1993; קיאק זוגי 1,000 מטר: 1988; קיאק זוגי 500 מטר: 1986, 1988, 1987, 1991, 1993, 1995, קיאק רביעייה 500 מטר: 1990, 1993, 1995 קיאק רביעייה 200 מטר: 1993)

## לקריאה נוספת
* Ábrahám Attila profilja a Nemzetközi Olimpiai Bizottság oldalán (באנגלית)
* Ábrahám Attila profilja az Olympedia oldalán (באנגלית)
* Ki Kicsoda 2004 – 
* Révai új lexikona I. (A–Baj). Főszerk. Kollega Tarsoly István. Szekszárd: Babits. 1996. ISBN 963-901-595-4
* Bocsák Miklós: Hogyan élnek olimpiai bajnokaink (166-an szerte a világban) – St. plusz kft., 1998 – (ISBN ללא)
* Ábrahám Attila profilja a Magyar Olimpiai Bizottság oldalán
* Profilja az Olimpiai adatbázisban 
## קישורים חיצוניים

## הערות שוליים

קטגוריה:אלופים אולימפיים מהונגריה
קטגוריה:קיאקיסטים
קטגוריה:ספורטאים הונגרים
קטגוריה:משתתפי אולימפיאדת סיאול (1988)
קטגוריה:משתתפות אולימפיאדת ברצלונה (1992)
קטגוריה:הונגריה: אישים בספורט
קטגוריה:הונגרים שנולדו ב-1967
אינגאוני

ה**אינגאוני** (בלטינית: **Ingauni**) היו שבט קלטו-ליגורי ששכן על חוף הים התיכון, סביב העיר המודרנית אלבנגה  (ליגוריה), בתקופת הברזל ובתקופת האימפריה הרומית.

## שם
הם מוזכרים כ-Ingauni אצל טיטוס ליוויוס (סוף המאה ה-1 לפנה"ס), Ingaunoi ("Iγγαυνοι) אצל סטראבון (תחילת המאה ה-1 לספירה), וכ-Ingaunis על ידי פליניוס הזקן (המאה הראשונה לספירה).
## אטימולוגיה
אטימולוגיה קלטית הוצעה על ידי הבלשנית הספרדייה פטריציה דה ברנרדו סטמפל , אשר שואבת את השם Ingauni מ-Pingāmnī (המצוירים), עם אובדן של p- ההתחלתי, בדומה מבחינה סמנטית לשם האתני Picti (פיקטים). לדבריה, שמות שבטיים קלטיים כאלה מרמזים על כך שלדיאלקט קלטו-ליגורי היה תפקיד חשוב בין השפות המדוברות בליגוריה העתיקה.

העיר המודרנית אלבנגה, שמתועדת כאופידום Album Ingaunum על ידי פליניוס, וכ-Albingaunum על ידי סטראבון, נקראת על שם השבט הליגורי.

## גאוגרפיה
בני שבט האינגאוני חיו על חוף הים התיכון, סביב אלבום אינגאונום (אלבנגה המודרנית) ולוקוס בורמני . הטריטוריה שלהם הייתה ממוקמת מזרחית לאינטימילי, ודרומית לאפאנטרי.

העיר הראשית שלהם הייתה ידועה בשם Album Igaunum או Albingaunum.

## היסטוריה
### המלחמה הפונית
עד המאה ה-3 לפני הספירה, השגשוג של מרכזי החוף הליגוריים הפורחים הוביל לעימותים חוזרים ונשנים עם שבטים הרריים שערכו פשיטות על שכניהם העשירים יותר. במהלך המלחמה הפונית השנייה (218–201 לפנה"ס), מגו ברקה כרת ברית בשנת 205 לפנה"ס עם האינגאוני כדי להבטיח דריסת רגל בחוף האיטלקי. הוא עזר להם במאבקם נגד האפאנטרי, שחיו מעליהם על הגבעות ופשטו על שטחם. הוא השמיד בעבר את היריבה האינגאונית ג'נובה, ובכך אפשר להם להפוך לכוח הדומיננטי בחוף הצפון מערבי של איטליה. מחשש שמגו עלול לאחד נגדם גאלים וליגורים, הרומאים הגיבו בשליחת חיילים לאזור והביסו את מגו ואת בעלות בריתה. בשנת 201 לפני הספירה חתם הקונסול הרומי פובליוס אליוס פאטוס על הסכם שלום עם בני האינגאוני כדי להבטיח את חלק נתיב המסחר שבו שלטו בין חצי האי האיברי, מסאליה ורומא.  

### הכיבוש הרומי
בשנת 185 לפנה"ס, צבא קונסולרי בראשות אפיוס קלאודיוס פולקר נשלח נגד האינגאוני, לכד שישה מהאופידום שלהם, וכדוגמה למנוצחים או להרתעה לליגורים אחרים, הואשמו ארבעים ושלושה אינגאוני ונערף ראשם באחריות למלחמה. אולם רק שלוש שנים מאוחר יותר, אנשי מסאליה התלוננו שוב בפני רומא על פיראטיות ליגורית, והקונסול לוקיוס אמיליוס פאולוס מקדוניקוס התבקש על ידי הסנאט להביא שלום מובהק בים וביבשה. בשאיפה להימנע מהשמדה מוחלטת של האינגאוני, מה שעלול היה להוביל לריק בגבול החוף שהיה עלול להתמלא על ידי שבטים אלפיניים פחות מתורבתים, נכנס פאולוס בתחילה לשטח אינגאוני כדי לדרוש את כניעתם. המנהיגים האיגאוניים עזבו אז לבקש עיכוב להתייעץ עם חבריהם בני השבט, תוך שהם משתמשים בהפוגה כדי לאסוף את המוני חייליהם וללהטיל מצור על מחנהו של פאולוס, אך הקונסול הצליח בסופו של דבר להכניע את האינגאוני והשיג ניצחון על האינגאוני על ידי מניעת הקמת חומות סביב עיירותיהם, כדי להפריע ליכולות ההגנה שלהם, הוא גם הותיר אותם בשליטה על פיסת אדמת החוף שלהם כדי שישמשו כזקיפים בנתיב הליגורי.

בשנת 180 לפנה"ס, הקונסול Aulus Postumius Albinus, לאחר שהביס את הליגורים הסמוכים להרים, חש צורך לשלוח ספינות לסייר את חופי האינגאוני והאינטמלי, מה שמרמז שהם עדיין נחשבו על ידי רומא כשבט עוין פוטנציאלי באותה תקופה. 

## לקריאה נוספת


*
*
*

## ביבליוגרפיה


*
*
* 
*
* 
* 

## הערות שוליים

קטגוריה:עמים קדומים באיטליה
דיוויזיית המילואים ה-44 (האימפריה הגרמנית)

**דיוויזיית המילואים ה-44** (בגרמנית: **44. Reserve-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה באוגוסט 1914 והתארגנה במהלך החודשיים הבאים. היא הייתה חלק מהגל הראשון של דיוויזיות חדשות שהוקמו בתחילת מלחמת העולם הראשונה, דיוויזיות המילואים ה-43 עד ה-54. הדיוויזיה הייתה חלק מקורפוס המילואים ה-22 וגויסה בעיקר בפרובינציית ברנדנבורג הפרוסית, אך רגימנט המילואים ה-208 הוקם בפרובינציית הנובר ודוכסות בראונשווייג.

דיוויזיית המילואים ה-44 לחמה תחילה בחזית המערבית, נלחמה על האיזר באוקטובר-נובמבר 1914 והסתערה על דיקסמוד באמצע נובמבר. היא נותרה בלוחמת החפירות לאורך האיזר עד יוני 1915, ונלחמה סביב איפר באפריל-מאי. ביוני היא הועברה לחזית המזרחית. היא נלחמה במתקפת גורליצה-טרנוב, כולל קרב למברג ב-1915 וההסתערות על ברסט-ליטובסק. לאחר מכן השתתפה במערכה הסרבית. לאחר המערכה היא נשארה בעתודה עד שחזרה לחזית המערבית בפברואר 1916. לאחר מכן היא נלחמה בקרב ורדן. ביולי 1916 לחמה הדיוויזיה בקרב על הסום, ובאפריל 1917, היא נלחמה בקרב השני על האם, הידוע גם בשם קרב שמפאן השלישי (ולפי הגרמנים בתור הקרב הכפול על האן ובשמפאן). לאחר מכן, הדיוויזיה נכנסה לחפירות סביב ורדן, ונשארה שם עד אוקטובר 1917, אז הצטרפה לקרב פשנדל. הדיוויזיה נשארה אז בקו בעיקר סביב פלנדריה עד ספטמבר 1917, אז הועברה ללורן. היא סיימה את המלחמה בעמדת אנטוורפן/מז של הגרמנים. ב-1918, המודיעין של מדינות ההסכמה דירג את הדיוויזיה כדיוויזיה מדרגה ראשונה, למרות שב-1917 הוא ציין ליקויים בתפקוד הדיוויזיה כדיוויזיית תקיפה.  הדיוויזיה פורקה בשנת 1919 במהלך פירוז הצבא הגרמני לאחר מלחמת העולם הראשונה.

## מפקדים
* גנרל-לויטננט אויגן פון דורר (25 באוגוסט 1914 – 2 באפריל 1916)
* גנרל-מיור קרל פון ויכמן (3 באפריל 1916 – 17 ביוני 1916)
* גנרל-לויטננט קורט כריסטוף פון פלקרזאמב (21 בספטמבר 1916 – 19 באוגוסט 1917)
* גנרל-לויטננט אנטון ברון דיגאון פון מונטטון (20 באוגוסט 1917 – 15 במרץ 1918)
* גנרל-מיור אוטו האס (16 במרץ 1918 – 16 בדצמבר 1918)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

## הערות שוליים

44
44
Tough (שיר של קוואבו ולנה דל ריי)

"**Tough**" הוא שיר שהוקלט על ידי הראפר האמריקאי טראוויס סקוט ביחד עם הזמרת-יוצרת האמריקאית לנה דל ריי. השיר יצא לאור ב-3 ביולי 2024, על ידי חברות התקליטים קוואליטי קונטרול מיוזיק ומוטאון, כסינגל שלא מתוך אלבום.

## רקע והכרזה
ב-9 במאי 2024, שותף קטע מהשיר בעמוד האינסטגרם, כאשר קטע שני מהשיר שותף ב-19 ביוני. למחרת, דל ריי הופיעה בפנוויי פארק כחלק מסיבוב ההופעות שלה "Lana Del Rey's 2023–2024 tour", שם היא הביאה את קוואבו כאורח מיוחד וביצעו את השיר. לאחר יציאת השיר, קטע של דל ריי וקוואבו שהקליטו את השיר שותף על ידי האחרון באינסטגרם.

## ביקורת וקבלת פנים
לאחר צאתו, מגזין בילבורד אמר על השיר; "קצת קאנטרי, קצת טראפ ואלט-פופ, לרצועה בהפקת אנדרו ואט וסירקוט יש הוק חלומי שקשה להפסיק לזמזם כשהשיר נגמר." מגזין Clash תיאר את השיר כ"מדינה -מלכודת אמן", והעניק ציון תוך מתן 8/10.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קוואבו
קטגוריה:שירי לנה דל ריי
קטגוריה:דואטים
קטגוריה:שירים באנגלית
קטגוריה:שירים שנכתבו על ידי אנדרו ואט
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי לנה דל ריי
גביע אוקיאניה לאומות 2024

**גביע אוקיאניה לאומות 2024**, אשר נערך בחודש יוני 2024 בוונואטו ובפיג'י, היה הטורניר ה־11 של גביע אוקיאניה לאומות בכדורגל. התחרות נוהלה על ידי קונפדרציית הכדורגל של אוקיאניה, הגוף המנהל של הכדורגל באוקיאניה. התחרות התקיימה בערים פורט וילה וסובה.

הטורניר התקיים לאחר 8 שנים של הפסקה, לאחר שגביע אוקיאניה לאומות 2020 בוטל עקב התפרצות מגפת הקורונה.

נבחרת קלדוניה החדשה פרשה מהתחרות כמה ימים לפני שהתחילה עקב הפרות הסדר בה, וכך ירד מספר המשתתפות בטורניר מ־8 ל־7.

נבחרת ניו זילנד רשמה את זכייתה השנייה ברציפות והשישית בסך הכול בטורניר.

## משחקי הטורניר

### שלב הבתים

#### בית א'
הערה: קלדוניה החדשה פרשה מהתחרות עקב הפרות הסדר שהתרחשו בה.

#### בית ב'

### שלב הנוקאאוט

## הערות שוליים

קטגוריה:גביע אוקיאניה לאומות
קטגוריה:תחרויות כדורגל ב-2024
קטגוריה:ונואטו: ספורט
קטגוריה:פיג'י: כדורגל
קטגוריה:2024 באוקיאניה
נסיכת המדעים

**נסיכת המדעים** הוא אתר אינטרנט העוסק בקידום אוריינות סטטיסטית וחשיבה ביקורתית. האתר מנוהל על ידי הסטטיסטיקאי הישראלי ד"ר יוסי לוי.

## היסטוריה
"נסיכת המדעים" החל את דרכו באתר הבלוגים "רשימות" ביוני 2004, ועבר לפלטפורמה עצמאית ב-2008. במשך הזמן התפתח האתר למרכז תוכן, בעיקר בתחומי הסטטיסטיקה.

השם "נסיכת המדעים" הוא פרפרזה על אמירתו של קרל פרידריך גאוס כי "המתמטיקה היא מלכת המדעים", ומרמז על הקשר בין המתמטיקה והסטטיסטיקה. כותרת המשנה של האתר היא "אלוהים משחק ביקום בקוביות", כניגוד לאמירתו של אלברט איינשטיין שטען כי “אלוהים לא משחק ביקום בקוביות”. כותרת זו מדגישה כי האקראיות היא תכונה מובנית בסיסית של עולמנו, ומכאן את נחיצות הכלים המדעיים לטיפול בתופעת האקראיות – תורת ההסתברות ומדע הסטטיסטיקה.

## תוכני האתר
עיקר התוכן באתר הוא פוסטים המחולקים לנושאים. שני הנושאים בעלי המספר הגבוה ביותר של פוסטים הם "על סדר היום" ו"כלכלה וחברה". נושאים אלה עוסקים באקטואליה מנקודת המבט של סטטיסטיקאי, והיוו את ליבת התכנים החל מהקמת הבלוג ב-2004. הנושא הנרחב השלישי הוא "האנשים שמאחורי הסטטיסטיקה".

שלושת הפוסטים הנצפים ביותר באתר עוסקים בטעות הדגימה, חישוב גודלי מדגם, וב-p-value. פוסט קונטרוברסלי שדן בשאלה האם צמחונות גורמת לאנורקסיה קיבל יותר מ-1,000 כניסות בשבוע שלאחר פרסומו ב-2018, ונסגר לתגובות.

במהלך חודש מרץ 2018, המצוין כחודש הנשים בהיסטוריה, פורסמו 31 פוסטים, אחד בכל יום, שסיפרו את סיפוריהן של סטטיסטיקאיות מובילות בעבר ובהווה. שתי סדרות פוסטים ממוקדות נוספות עסקו ב"שבעת החטאים של הסטטיסטיקה" ובהסקה סיבתית.

במהלך השנים נוספו לאתר מצגות של הרצאות וקורסים מאת יוסי לוי. כמו כן פעילות האתר התרחבה לרשתות החברתיות. לנסיכת המדעים יש 5 דפים ושתי קבוצות בפייסבוק, עם מספר כולל של כ-25 אלף עוקבים. כמו כן יש לנסיכת המדעים ערוץ ביוטיוב. בתקופת מגפת הקורונה נערכו הרצאות זום לקהל הרחב. ניוזלטר חודשי הופעל במשך כשנתיים. פרויקט נוסף הוא תרגום פוסטים נבחרים לאנגלית ופרסומם בבלוג נוסף.

האתר הוזכר במספר רשימות של בלוגים מומלצים.
והומלץ על ידי המרכז הארצי למורים למתמטיקה בחינוך העל יסודי.
## ראו גם
* סטטיסטיקה
* אוריינות סטטיסטית
* ספקנות
* חשיבה ביקורתית
* ספקנות מדעית

## קישורים חיצוניים
* 

* 

## הערות שוליים

קטגוריה:אתרי מדע וטכנולוגיה ישראליים
קטגוריה:בלוגים בעברית
תקן ביקורת 910

**תקן ביקורת 910 – ביקורת של בקרה פנימית על דיווח כספי המשולבת עם ביקורת של דוחות כספיים** הוא תקן ביקורת שפורסם על ידי לשכת רואי החשבון בישראל.

תקן ביקורת זה קובע כללים ומספק הנחיות בנוגע לביקורת הפנימית של הגוף המבוקר.
ישנם גופים וחברות המחויבים במערך של ביקורת פנימית, ורואה החשבון המבקר של הדוחות הכספיים צריך לבחון את טיב הבקרה הפנימית הנ"ל, להיעזר בה בעת ביקורתו שלו (שהיא בתורה מוגדרת כ-"ביקורת חיצונית") וגם לחוות עליה את דעתו בדו"ח המבקר שמצורף לדוחות הכספיים המבוקרים של הגוף.

תקן זה, תקן ביקורת 911 (וקודמיהם) באו על רקע חוק סרבנס-אוקסלי שחוקק בארצות הברית. חוק זה בא בעקבות פרשת קריסת חברת אנרון ובמהלכה הייתה ביקורת רבה על הבקרה ועל הדיווח לדוחות הכספיים של החברה שהתבררו ככוזבים.

התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן.

התקן מבוסס בעיקר על תקן ביקורת 106, תקן ביקורת 103 (שפורסם בשנת 2011) שעסקו באותו נושא ועל עוד מספר תקנים אחרים.

## קישורים חיצוניים
* תקן ביקורת 910 באתר לשכת רואי חשבון
* תקן ביקורת 106 באתר לשכת רואי החשבון
* תקן ביקורת 103 באתר לשכת רואי החשבון

קטגוריה:תקני חשבונאות
קטגוריה:תקני ביקורת בחשבונאות
עוזא

[ממוזער|250x250 פיקסלים| 'עונשו של עוזה' מאת [ג'יימס טיסו]]
ממוזער|250x250 פיקסלים| 'מותו של עוזה'. ציור מאת ג'וליו קוגליו הצעיר במדליון בקתדרלת לובליאנה (1704)
**עוזא או עוזה**, הוא דמות מקראית הנזכרת בספר שמואל, שם מתואר מותו בעקבות נגיעתו והחזקתו של ארון הברית, בעת החזרת ארון הברית לישראל ועלותו לירושלים.

סיפורו של עוזה מופיע בשני מקומות בנביאים: ספר שמואל ב' ו' מפסוק ג', ודברי הימים א' יג מפסוק ז.

## סיפור המעשה
עוזה היה בנו של אבינדב, שבביתו הניחו אנשי קרית-יערים את הארון לאחר שחזר מארץ פלשתים. הארון הונח בעגלה חדשה רתומה לבקר, ושני בניו של אבינדב, עוזא ואַחְיוֹ, מנהיגים את העגלה, אחיו מקדימה ועוזא מאחורה: .

כשהעגלה עם הארון התקרבו לגורן נכון הארון שעל גבי העגלה מט ליפול, ועוזא תפס את הארון בידיו על מנת שלא יפול לארץ 

מיד לאחר שהחזיק את הארון, נספה עוזא כעונש על מעשה זה . לדעת חז"ל המילה 'של' משמעותה מלשון שגגה, מאחר שעוזא היה צריך להבין מדעתו שאם 'הארון נושא את נושאיו' - זאת אומרת שהלווים נושאי הארון נישאו על ידי הארון, ולא שהם נשאו את הארון, אם כך וודאי שאין צורך להחזיק את הארון מליפול.
ממוזער|364x364 פיקסלים|תהלוכת העלאת הארון על ידי דוד. ציור מאת פרנסיס קארל רמב
דוד שחרד לנוכח הריגתו של עוזא בעקבות אי זהירתו בכבוד הארון קורא את מקום הריגת עוזא "פרץ-עוזה", שפירושו 'ההתפרצות והשבר שאירע עוזה', מחליט דוד שאין זו שעת הכושר לעלות את הארון לירושלים, וחוזר בו מכוונתו זו, ותחת זה הוא מסיט את התהלוכה לביתו של עובד אדום הגתי למשך שלושה חודשים. באותם שלושה חודשים זוכה עובד לברכה, כשכל כלותיו נפקדות.

כשדוד שומע שה' בירך את עובד אדום, הוא חוזר ומעלה את הארון לעיר דוד, כפי התוכנית המקורית.

## בחז"ל
בתלמוד בבלי מסכת סוטה מובאים כמה מאמרי חז"ל בביאור דברי הפסוקים העוסקים במות עוזא:
* סיבת מות עוזא - בתלמוד נאמר שסיבת מותו של עוזא היה בעקבות אחזיתו בארון הברית:

אמנם לאחר מכאן הובאה דרשה נוספת של אחד האמוראים, שעוזא עשה את צרכיו לפני הארון. ב'בן יהוידע' כתב שלדעת האומרים כן, עבר עוזא שתי עבירות, ולכך נענש.
* עולם הבא - בתלמוד מובאת דעת רבי יוחנן שעוזא יש לו חלק לעולם הבא: .
* ויחר לדוד - בתלמוד הובאה דעת רבי אלעזר, שהכוונה שנשתנו פניו כחררה (=עוגת גחלים).

בסיבת הדבר שאירע כן לדוד שמת עוזא בעת שהוליך את ארון הברית לביתו בעיר דוד, כתבו חז"ל שהוא מפני שקרא לדברי תורה - זמירות: , ולכך נכשל בדבר שאף תינוקות של בית רבן יודעים, שאין לישא את ארון ברית ה' בעגלה אלא ביד, כמאמר הפסוק .

## קישורים חיצוניים

## הערות שוליים

קטגוריה:ארון הברית
קטגוריה:נפטרים במאה ה-10 לפנה"ס
קטגוריה:יהודי המאה העשירית לפנה"ס
קטגוריה:אישים בספר שמואל
קטגוריה:אישים בספר דברי הימים
יודית אגושטון

**יודית אגושטון** (בהונגרית: **Ágoston Judit**; מישקולץ, 21 בינואר 1937 – גֶד, 12 במאי 2013) הייתה אלופה אולימפית סייפת הונגרייה ברומח, מאמנת, פיזיותרפיסטית, אשתו של האלוף האולימפי הסייף טמאש מנדלני.

## קורות חיים
אגושטון החלה את קריירת הספורט הפעילה שלו ב-1951, כסייפת של לוקומוטיב מישקולץ, ומאוחר יותר באותה שנה היא הפכה לחברה במועדון לקומוטיב בודפשט. משנת 1955, הייתה סייפת עבור TF Haladás, מ-1957 עבור TFSE (המכללה לחינוך גופני), מ-1959 עבור BVSC (מועדון ספורט הרכבות של בודפשט) .

היא הייתה רביעית ב-1955 ושישית ב-1957 באליפות העולם לנוער. ב-1957 הייתה ראשונה בנבחרת האוניברסיאדה ורביעית ב-1959. ב-1961 הייתה בנבחרת שנייה באליפות העולם. באותה שנה הייתה שישית ביחידים, שנתיים לאחר מכן הייתה שנייה בנבחרת, ושלישית בתחרות יחידים באוניברסיאדה. בשנת 1964 זכתה באליפות אולימפית קבוצתית. ב-1969 היא זכתה במדליית הארד של גביע העולם לנבחרות. ב-1971 הגיעה למקום השני בנבחרת באליפות העולם. היא התחרתה בנבחרת הונגריה מ-1961 עד 1973. אז פרשה.

בשנת 1960 קיבלה תעודת מורה לחינוך גופני ותעודת פיזיותרפיסט במכללה לחינוך גופני, ובשנת 1975 תעודת מאמן סייף באותו מקום. מ-1969 עד 1972, היא הייתה המורה הראשית לחינוך גופני של KSI (בית הספר המרכזי לספורט), ומ-1975 עד 1985, הייתה מאמנת הסיף של BVSC.

## תוצאות הספורט שלו
* אלופה אולימפית:
** 1964, טוקיו: קבוצתי (לידיה דמלקי, קטלין יוהאס, פאולה מארושי, אילדיקו רייטה)
* מקום שני באליפות העולם:
** 1961, טורינו: קבוצתי
** 1971, וינה: קבוצתי
* מקום שלישי באליפות העולם
** 1969, הוואנה: קבוצתי
* זוכת האוניברסיאדה:
** 1957, פריז: קבוצתי
* מקום שני באוניברסיאדה:
** 1963, פורטו אלגרה: קבוצתי
* מקום שלישי באוניברסיאדה:
** 1963, פורטו אלגרה: יחידים

## לקריאה נוספת
* לאסלו לוקאץ' – ג'רג' ספשי : 112. ההיסטוריה של מדליות זהב אולימפיות בהונגריה – בודפשט, 1980 – 
* לאסלו האווש: ספר הזהב של הספורט ההונגרי - בודפשט, 1982 - 
* Endre Kahlich – László Gy Papp – Zoltán Subert: המשחקים האולימפיים 1896–1976 – בודפשט, 1977 – 
* Révai új lexikona I. (A–Baj). (הלקסיקון החדש של רוואי)
* Ki kicsoda a magyar sportéletben? : (מי זה מי בחיי הספורט של הונגריה).

## קישורים חיצוניים

* הפרופיל של יודית אגושטון A Magyar Olimpiai Bizottság oldalán
## הערות שוליים

קטגוריה:אלופות אולימפיות מהונגריה
קטגוריה:אלופות אולימפיות הונגריות: סיף
קטגוריה:אלופות אולימפיות: סייף
קטגוריה:סייפות הונגריות
קטגוריה:מישקולץ: אישים
קטגוריה:ילידות 1937
קטגוריה:הונגרים שנולדו ב-1937
קטגוריה:נפטרות ב-2013
קטגוריה:נפטרים ב-2013
נקודה (הוקי קרח)

בהוקי קרח, למונח **נקודה** מבחינה סטטיסטית יש שתי משמעויות כיום. כסטטיסטיקה אישית, נקודות מסכמות את סך כל השערים והאסיסטים שצובר שחקן. כסטטיסטיקה של קבוצה, נקודות מוענקות לקבוצה כדי להעריך את דירוגה.

## סטטיסטיקת שחקן
נקודה מוענקת לשחקן עבור כל שער שהובקע או אסיסט שהושג. המספר הכולל של השערים בתוספת אסיסטים שווה לסך הנקודות. בליגת ההוקי הלאומית, גביע ארט רוס מוענק לשחקן שמוביל בליגה בנקודות בתום העונה הסדירה.

## סטטיסטיקת קבוצה
נקודות מוענקות להערכת דירוג. מבחינה היסטורית, קבוצות ה-NHL קיבלו שתי נקודות עבור כל ניצחון, נקודה אחת עבור כל תיקו, ולא קיבלו נקודות עבור הפסד. מערכת דירוג זו, המיושמת בעיקר כדי להבטיח שוויון שנחשב כ"חצי ניצחון" לכל קבוצה בדירוג, נחשבת בדרך כלל כאירופאית במקורה, וכאחת שאומצה על ידי ה-NHL שנוסדה בקנדה, שם הליגות בדרך כלל השתמשו במערכות דירוג ממוצא בריטי. הענקת נקודות בדירוג עומדת בניגוד למערכות דירוג אמריקאיות מסורתיות המועדפות בענפי ספורט שמקורם בארצות הברית, שם נמצאות כיום רוב קבוצות ה-NHL. ליגות בענפי ספורט ממוצא ארצות הברית, שבאופן מסורתי שמו דגש גדול יותר על כללים שנועדו להפוך מצבי תיקו לנדירים או בלתי אפשריים, מדרגות בדרך כלל קבוצות לפי ניצחונות או אחוזי ניצחון.

אין יותר מצבי תיקו ב-NHL כתוצאה משינויי כללים לאחר עונת 2004/05 ב-NHL שבוטלה. חוק שנקבע בעונת 1999/2000 ב-NHL קובע שכאשר קבוצה מפסידה בהארכה, היא זוכה בנקודה אחת. הכלל כולל חבטות עונשין, שננקטו לאחר עונת 2004/05. נקודות המוענקות לקבוצות המפסידות בהארכה ובחבטות עונשין מתויגות לעיתים באופן מזלזל כ"נקודות מפסידות" או לעיתים קרובות גם בהתבטאות משפילה, "נקודות בטמן" לאחר שנציב ה-NHL גארי בטמן הציג אותן לליגה. תומכי מבנה הנקודות הנוכחי טוענים שהנקודה להארכה או הפסד בחבטות היא לא נקודה להפסד, אלא נקודה שהושגה עבור התיקו הראשוני לקבוצות שניצחו בהארכה או בחבטות עונשין שמקבלות נקודת "בונוס" נוספת.

ליגות אירופאיות רבות (לעומת ליגת ההוקי הקונטיננטלית), תחרויות ה-IIHF וליגת ההוקי המקצוענית לנשים משתמשות בשיטה המעניקה שלוש נקודות עבור ניצחון רגיל, שתיים עבור ניצחון בהארכה או בחבטות ואחת עבור הפסד בהארכה או חבטות. מערכת זו משכפלת את שיטת הדירוג הנהוגה בכדורגל (שלוש נקודות עבור ניצחון רגיל ואחת עבור תיקו תקין) בנוסף להארכה או "נקודת בונוס" בחבטות עונשין המשמשת ב-NHL. תומכי מבנה זה טוענים שהוא נותן לקבוצות תמריץ גדול יותר לנצח בזמן הקבוע ומפחית את הערך היחסי של ה"נקודה המפסידה" ואף מבטיח אותו מספר נקודות (כלומר שלוש) שמוענקות עבור כל משחק. נכון לשנת 2026, ה-NHL וה-KHL לא אימצו את שיטת דירוג זו.

## בשימוש אחר
כאשר קבוצה נמצאת באזור ההתקפה, האזור ליד הקו הכחול והלוחות מכונה "הנקודה". כאשר קבוצה נמצאת במשחק כוח, המגנים שלה בדרך כלל תופסים עמדות בנקודה. השם נלקח מהשמות הקודמים של עמדות ההגנה, "נקודה" ו"נקודת כיסוי", כפי שפותחו לראשונה במאה ה-19, בימי התפתחותו הראשוניים של הענף.

## הערות שוליים

קטגוריה:הוקי קרח
תומאס מת'יו קרוקס

**תומאס מת'יו קרוקס** (באנגלית: **Thomas Matthew Crooks**; 20 בספטמבר 2003 – 13 ביולי 2024) היה אזרח אמריקאי שניסה ב-13 ביולי 2024 להתנקש בחייו של דונלד טראמפ, נשיא ארצות הברית לשעבר ומועמד המפלגה הרפובליקנית לבחירות לנשיאות ב-2024. במהלך עצרת פוליטית, שהתקיימה בפאתי העיר באטלר שבפנסילבניה, ירה קרוקס לעבר טראמפ עם רובה מגג של מבנה סמוך בעת שטראמפ נשא נאום, גרם לפציעתו ולפציעה של שני אנשים אחרים ולהרג של אדם נוסף. מייד לאחר מכן נהרג קרוקס על ידי צלפי השירות החשאי של ארצות הברית. ה-FBI עדיין חוקר את התקרית, והמניע של קרוקס עדיין לא ידוע.

## ביוגרפיה
קרוקס נולד ב-20 בספטמבר 2003 וגדל בעיירה בת'ל פארק שבמדינת פנסילבניה. הוריו היו עובדים סוציאליים.

קרוקס למד בבית הספר התיכון בת'ל פארק, סיים את לימודיו ב-2022 ותואר כתלמיד מצטיין. תלמידים מכיתתו והנהלת הבית ספר ציינו שהוא היה אדם שקט שנטה להתבודד, וחלק מהתלמידים מכיתתו טענו שלעיתים קרובות קרוקס היה קורבן למקרי בריונות מסיבות שונות, בין היתר משום שהוא היה אדם שקט, או משום שהוא נהג ללבוש בגדי הסוואה לבית הספר. קרוקס אהב לשחק שחמט ומשחקי וידאו, ולמד תכנות. קרוקס קיבל בעבר פרס מטעם בית הספר בסך 500 דולר על הצטיינות במתמטיקה.

חודשיים לפני ניסיון ההתנקשות השלים לימודי תעודה במדעי ההנדסה במכללת מחוז אלגני. קרוקס עבד במטבח של בית אבות מקומי בעת שביצע את ניסיון ההתנקשות. לא היה לקרוקס עבר פלילי, וה-FBI ציין שלא הייתה שום אינדיקציה לכך שהיו לו הפרעות נפשיות.

## ניסיון ההתנקשות בדונלד טראמפ

ב-12 ביולי 2024 קרוקס הלך למטווח בו הוא היה חבר במטרה להתאמן בירי. ב-13 ביולי קרוקס רכש מעל ל-50 כדורים ואת הסולם שישמש אותו בניסיון ההתנקשות למחרת.

ב-14 ביולי 2024 ה-FBI הצהיר שקרוקס הוא האדם שניסה להתנקש בחייו של דונלד טראמפ ביום הקודם. קרוקס הצליח לפגוע בטראמפ בחלקה העליון של אוזנו הימנית בעת שנאם בעצרת אשר התקיימה בפאתי העיר באטלר שבמדינת פנסילבניה. מהירי נפגעו גם שלושה אנשים בקהל ואחד מהם נהרג - קורי קומפרטורה בן ה-50. שני האנשים האחרים נפצעו באורח אנוש. גורמים רשמיים ציינו בתקשורת שקרוקס השתמש ברובה AR-15 חצי אוטומטי אותו אביו רכש באופן חוקי.

קרוקס נהרג על ידי צלפי השירות החשאי שניות לאחר שהחל לירות. ברכבו ובביתו נמצאו חומרים לייצור פצצות. בתמונות של גופתו ניתן היה לראות שהוא לבש חולצה של "Demolition Ranch" שהוא ערוץ יוטיוב פופולרי המוקדש לכלי ירייה.

ה-FBI עדיין חוקר את התקרית והמניע של קרוקס עדיין לא ידוע.

## פעילות פוליטית
קרוקס היה רשום כמצביע רפובליקני החל מספטמבר 2021 - החודש בו מלאו לו 18. גורמים רשמיים ציינו שהוא הצביע רק בבחירות אמצע הקדנציה של 2022.

ב-20 בינואר 2021, כאשר הוא היה בן 17, קרוקס תרם 15 דולרים לארגון הקשור למפלגה הדמוקרטית. התרומה הועברה ביום ההשבעה של ג'ו ביידן לנשיאות ארצות הברית. אחד מהתלמידים מכיתתו ציין בתקשורת שבמהלך דיונים פוליטיים בבית הספר הובהר שלקרוקס היו עמדות שמרניות ולכן הוא תהה מדוע קרוקס בחר לנסות להתנקש במועמד השמרני.

## קישורים חיצוניים

* 

## הערות שוליים

קטגוריה:מתנקשים פוליטיים אמריקאים
קטגוריה:אמריקאים ילידי פנסילבניה
קטגוריה:ניסיונות ההתנקשות בדונלד טראמפ
קטגוריה:אמריקאים שנולדו ב-2003
קטגוריה:אמריקאים שנפטרו ב-2024
ניהול אירועים

ממוזער| מתכנן אירועים
[ממוזער| חתונה ב[כרם]]
**ניהול אירועים** הוא יישום של ניהול פרויקטים ליצירה ופיתוח של אירועים אישיים או עסקיים בקנה מידה קטן או גדול, כגון פסטיבלים, כנסים, טקסים, חתונות, מסיבות, קונצרטים ועוד. התהליך כולל חקר המותג, זיהוי קהל היעד, פיתוח קונספט האירוע ותיאום ההיבטים הטכניים לפני השקת האירוע בפועל.

תעשיית האירועים כיום כוללת אירועים בכל הגדלים, מאולימפיאדה ועד פגישות עסקיות בארוחת בוקר. תעשיות רבות, ידוענים, ארגוני צדקה וקבוצות עניין מקיימים אירועים על מנת לשווק את המותג שלהם, לבנות קשרים עסקיים, לגייס כספים או לחגוג הישגים.

תהליך תכנון ותיאום האירוע מכונה בדרך כלל תכנון אירועים ויכול לכלול תכנון תקציב, קביעת לוח זמנים, בחירת מיקום, השגת היתרים נדרשים, תיאום תחבורה וחניה, סידור דוברים או מבדרים, סידור עיצוב, אבטחת האירוע, קייטרינג, תיאום עם ספקים חיצוניים ותוכניות חירום. כל אירוע שונה באופיו ולכן תהליך התכנון והביצוע של כל אירוע שונה בהתאם לסוג האירוע.

**מנהל האירוע** הוא האדם שמתכנן, דואג לקיום האירוע ולוקח אחריות על האלמנטים היצירתיים, הטכניים והלוגיסטיים. זה כולל עיצוב כללי של האירוע, בניית המותג, אסטרטגיית שיווק ותקשורת, הפקה אודיו-ויזואלית, כתיבת תסריטים, לוגיסטיקה, תכנון תקציב, משא ומתן ושירות לקוחות.

## שיווק ותקשורת אסטרטגית
ניהול אירועים יכול להיות כלי לשיווק ותקשורת אסטרטגיים, המשמש חברות בכל הגדלים. חברות יכולות להפיק תועלת מאירועים קידומיים כאמצעי לתקשר עם לקוחות קיימים ופוטנציאליים. לדוגמה, אירועים ממוקדי פרסום יכולים להתקיים כמסיבות עיתונאים, אירועים קידומיים או השקות מוצרים.

מנהלי אירועים עשויים להשתמש גם במדיה חדשותית מסורתית כדי למקד את הקהל שלהם, בתקווה ליצור סיקור תקשורתי שיגיע לאלפים או מיליוני אנשים. הם יכולים גם להזמין את הקהל שלהם לאירועים ולהגיע אליהם באירוע עצמו.

## מקום אירועים
מקום האירוע יכול להיות מיקום באתר או מחוץ לאתר. מנהל האירועים אחראי על הפעילות במקום אירוע או מקום בידור מושכר, כיוון שהוא מתאם ישירות עם בעל הנכס. מנהל האירועים יפקח על כל היבטי האירוע באתר. חלק מהמשימות המפורטות בהקדמה עשויות לעבור לניהול המקום, אך בדרך כלל בתשלום נוסף.

מנהלי אירועים עסקיים מזמינים מקומות לאירועים כדי לארח פגישות ארגוניות, כנסים, אירועי נטוורקינג, תערוכות, השקות מוצרים, ריטריטים לבניית צוות או מפגשי הדרכה בסביבה מותאמת יותר.

## ראו גם
* אירוע מדיה
* ניהול זמן

## קישורים חיצוניים

## הערות שוליים

קטגוריה:לוגיסטיקה
Paul Simon in Concert: Live Rhymin'

***Paul Simon in Concert: Live Rhymin***' (בעברית: "**פול סיימון בקונצרט: חורז בהופעה חיה**") הוא אלבום הופעה של זמר הפולק והרוק היהודי-אמריקאי פול סיימון. האלבום ראה אור במרץ 1974 בהוצאת קולומביה רקורדס. האלבום כולל שירים ממסע ההופעות של סיימון, אליו יצא בעקבות הוצאתו לאור של האלבום There Goes Rhymin' Simon ב-1973. באלבום שישה משירי סיימון וגרפונקל וחמישה שירים משני האלבומים הראשונים שהוציא סיימון לאחר פרידתו מארט גרפונקל, פול סיימון ו-There Goes Rhymin' Simon.

במרץ 1974 נערך טקס פרסי הגראמי בו היה מועמד אלבומו הקודם של סיימון, There Goes Rhymin' Simon, לפרס האלבום הטוב ביותר של השנה ופרס ביצוע הפופ הגברי הווקאלי הטוב ביותר (האלבום הפסיד בשתי הקטגוריות). בקולומביה רקורדס ביקשו לנצל את הפרסום לו זכה סיימון והוחלט להוציא לאור אלבום הופעה. האלבום הופק על-ידי פיל ראמון, שעבד עם סיימון על There Goes Rhymin' Simon.

סיימון מבצע לבדו את שלושת השירים הראשונים באלבום והלהקה הדרום-אמריקאית אורובמבה (הידועה גם בשם לוס אינקס) מלווה אותו בשירים El Condor Pasa, Duncan ו-The Boxer. בשיר The Boxer מופיע לראשונה בית נוסף שלא מושר בגרסה של סיימון וגרפונקל. בחמשת השירים הראשונים של צד ב' של האלבום משתתפת להקת ג'סי דיקסון. השירים הם בעיבודים חדשים כאשר השיר Bridge Over Troubled Water מתארך למעבר לשבע דקות. השיר Jesus is the Answer מבוצע על-ידי להקת ג'סי דיקסון, ללא פול סיימון. 

האלבום הגיע למקום ה-33 במצעד האלבומים בילבורד 200 וזכה במעמד של אלבום זהב (חצי מיליון עותקים). האלבום לא הצליח להשתלב במצעד האלבומים הבריטי.

## רשימת רצועות

## קישורים חיצוניים

## הערות שוליים

קטגוריה:אלבומי פול סיימון
קטגוריה:אלבומי הופעה באנגלית
קטגוריה:אלבומי פולק רוק
קטגוריה:אלבומי חברת קולומביה רקורדס
The Great American Bar Scene

***The Great American Bar Scene*** (בעברית: "**סצנת הברים האמריקאית הגדולה**") הוא אלבום האולפן החמישי של הזמר והיוצר האמריקאי זאק בריאן, שיצא ב-4 ביולי 2024, דרך בלטינג ברונקו ווורנר. האלבום יצא אחרי קצת יותר מ-10 חודשים אחרי אלבומו *Zach Bryan*, וקדם לו הסינגל "Pink Skies".

## רקע
ב-1 באפריל 2024, האתר Whisky Riff הכריז על יציאת האלבום לחודש יוני ועל שיתופי פעולה עם של ג'ון מאייר, ברוס ספרינגסטין והאחים אווט בתור בדיחת אחד באפריל. בריאן הכריז רשמית על האלבום בחודש הבא, עם שיתופי פעולה עם מאייר וספרינגסטין.

## ביקורות

### רשימות סוף שנה

## הצלחה מסחרית
האלבום הופיע לראשונה במקום ה-17 במצעד בילבורד 200 ועלה למקום השני בשבוע המלא הראשון שלו, והרוויח 127,500 יחידות שקולות לאלבום בעיקר מסטרימינג, כלומר 163.9 מיליון השמעות לפי דרישה על פני 19 הרצועות שלו. זה האלבום הרביעי של בריאן בעשירייה הפותחת בבילבורד 200. במצעד הבילבורד הוט 100, בריאן הכניס 17 שירים האלבום. "Pink Skies" הוא השיר בעל המיקום שיא הגבוה ביותר במקום ה-12, לאחר שהגיע לשיא במקום השישי בעבר, ושלוש רצועות מהאלבום נמצאות בטופ 40 של ההוט 100. ג'ון מאייר חזר למצעד בשל הופעתו באלבום, המציין את המיקום הגבוה ביותר שלו במצעד מאז 2012. ברוס ספרינגסטין זכה ללהיט ה-27 שלו במצעד בקריירה שלו עם הופעתו באלבום. ג'ון מורלנד נכנס לראשונה להוט 100 עם השיר שלו באלבום, "Memphis, The Blues". בנוסף לבילבורד 200, האלבום הגיע למקום הראשון במספר מצעדי בילבורד. הוא הוביל את מצעד אלבומי הסטרימינג, אלבומי הקאנטרי, אלבומי הרוק, אלבומי הרוק והאלטרנטיביים ומצעד אלבומי אמריקנה/פולק.

## פרסים ומועמדויות

## רשימת רצועות

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומי חברת וורנר רקורדס
ז'אן מרסלן

**ז'אן הריסון מרסלן** (בצרפתית: **Jean Harisson Marcelin**; נולד ב-12 בפברואר 2000 לה פורט לה רניון) הוא כדורגלן מלגשי-צרפתי המשחק בעמדת הבלם בראפיד וינה ובנבחרת מדגסקר.

## קריירת מועדונים
מרסלן גדל במחלקות הנוער של דו פור, ז'אן ד'ארק ואוסר. ב-17 באוגוסט 2018 ערך את הופעת הבכורה שלו בקבוצה הבוגרת של אוסר, בניצחון 1-0 על נאנסי במסגרת המחזור הרביעי בליגת המשנה הצרפתית לעונת . בסך הכל ערך 21 הופעות ליגה במדי המועדון.

בחודש ינואר 2020 חתם במונקו מליגת העל הצרפתית. בעונות  ו- הושאל לסרקל ברוז' מליגת העל הבלגית, ובכל אחת מהן ערך 20 הופעות ליגה והבקיע שער אחד.

ב-13 ביולי 2023 חתם בז'ירונדן דה בורדו מליגת המשנה הצרפתית. הוא ערך 17 הופעות ליגה בעונת .

ב-15 ביולי 2024 חתם על חוזה לשנתיים בבית"ר ירושלים מליגת העל הישראלית. ב-14 בדצמבר, במסגרת המחזור ה-14 בליגה הבקיע את שער הבכורה שלו בישראל מה שהיה לשער ניצחון בתוספת הזמן מול מועדון ספורט אשדוד, משחק שנגמר בניצחון 2-3 לטובת בית"ר.
ב-9 ביולי 2025 חתם בראפיד וינה.

## קריירה בינלאומית
מרסלן שיחק בנבחרת צרפת עד גיל 19 ובנבחרת עד גיל 20, אולם בגיל 25 החל לייצג את נבחרת מדגסקר, כאשר ב-13 במרץ 2025 זומן לראשונה לסגל הנבחרת לקראת צמד משחקי מוקדמות מונדיאל 2026 - אפריקה מול  ו. ב-19 במרץ ערך הופעת הבכורה שלו בנבחרת בניצחון 1–4 של מדגסקר מול הרפובליקה המרכז אפריקאית.

## קישורים חיצוניים

## הערות שוליים

קטגוריה:כדורגלנים מלגשים
קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני אוסר
קטגוריה:כדורגלני מונקו
קטגוריה:כדורגלני סרקל ברוז'
קטגוריה:כדורגלני בורדו
קטגוריה:כדורגלני בית"ר ירושלים
קטגוריה:כדורגלני נבחרת מדגסקר
קטגוריה:כדורגלנים זרים בישראל
קטגוריה:ספורטאים צרפתים בבלגיה
קטגוריה:ספורטאים צרפתים בישראל
קטגוריה:צרפתים שנולדו ב-2000
מקס צ'ליץ'

**מקס יוראי צ'ליץ**' ( נולד ב-8 במרץ 1996) הוא כדורגלן קרואטי שמשחק בעמדת הבלם.

## קריירה
בגיל 18 חתם יוראי צ'ליץ' בקבוצת דיסבורג מהבונדסליגה השנייה, לאחר שקבוצת המילואים של באייר לברקוזן שהיה אמור להצטרף אליה, פורקה. לאחר שלא הצליח להופיע במדי MSV דיסבורג, הוא כמעט הצטרף לדינמו זאגרב, המועדון המצליח ביותר בקרואטיה, אך ההעברה לא יצאה לפועל.

בשנת 2017, חתם יוראי צ'ליץ' ב-NK וראז'דין, ועזר להם להשיג עלייה מהליגה השלישית בקרואטיה לליגה הבכירה.

ב-2020 חתם בלבוב בליגה הבכירה של אוקראינה.

ב-24 באוגוסט 2021 חתם יוראי במסינה מהליגה האיטלקית השלישית.

בתחילת 2023, צ'ליץ' הצטרף למועדון הבולגרי ברואה סטארה זאגורה שם נשאר עד סוף העונה. 

ב-19 ביולי 2024 חתם צ'ליץ' לעונה בהפועל תל אביב, אך חוזהו הותר, והוא שוחרר מהקבוצה כעבור חודשיים.

## תארים
**וארז'דין**
* עליית ליגה 2018–2019

**בוראץ' בנג'ה לוקה**
* ליגת העל הבוסנית : 2023/2024
## קישורים חיצוניים

## הערות שוליים

קטגוריה:כדורגלנים קרואטים
קטגוריה:בלמי כדורגל קרואטים
קטגוריה:ספורטאים קרואטים באיטליה
קטגוריה:ספורטאים קרואטים בגרמניה
קטגוריה:ספורטאים קרואטים בישראל
קטגוריה:זאגרב: כדורגלנים
קטגוריה:כדורגלני ברואה סטארה זאגורה
קטגוריה:כדורגלני מסינה
קטגוריה:כדורגלני לבוב
קטגוריה:כדורגלני ה.נ.ק. גוריצה
קטגוריה:כדורגלני ואראז'דין
קטגוריה:כדורגלני דיסבורג
קטגוריה:כדורגלני בוראץ באניה לוקה
קטגוריה:כדורגלני הפועל תל אביב
קטגוריה:קרואטים שנולדו ב-1996
פיטר דרורי

**פיטר דונלד דְרוּרִי** (באנגלית: **Peter Donald Drury**; נולד ב-24 בספטמבר 1967) הוא פרשן ספורט בריטי שעובד כיום עבור Sky Sports ו־NBC Sports בארצות הברית כפרשן הראשי של הפרמיירליג וגביע הקרבאו האנגלי.

דרורי שימש בעבר ב־ITV ספורט כפרשן כדורגל ברמת בחירה שנייה, תפקיד שמילא מ-1998 עד 2013. הוא המשיך כפרילנסר בפרמיירליג הפקות בסיקור הבינלאומי של הפרמייר ליג עד מאי 2022, אך עדיין עורך עבורם פרשנויות מדי פעם. דרורי עבד בעבר כעצמאי עבור CBS Sports (ארצות הברית) בסיקור בשפה האנגלית של ליגת האלופות של אופ"א והליגה האירופית מ-2020 עד 2022, עם Pitch International עבור הגביע הקרבאו עד 2022, עם Amazon Prime Video עבור סיקור הפרמייר ליג שלה בבריטניה עד עונת 2022–23, עם BT Sport על סיקור הליגה האירופית וקונפרנס ליג עד עונת 2022–23, עבור Gravity Media עבור גמר הליגה האירופית ב-2023, ועבור שירותי השידור המארחים (HBS) למען גביע העולם בכדורגל לגברים ב-2014, 2018 ו-2022.

## קישורים חיצוניים
* ביוגרפיה

קטגוריה:פרשני כדורגל אנגלים
קטגוריה:אנגלים שנולדו ב-1967
תנועת אל-מוג'אהדין הפלסטינית

**תנועת אל-מוג'אהדין הפלסטינית** (בערבית: **حركة المجاهدين الفلسطينية**, בתעתיק לעברית: **חרכת אל-מג'אהדין אל-פלסטיניה**) היא אחד מפלגי הטרור הפלסטינים שהתפצלה מתנועת הפת"ח, לצד הזרוע הצבאית שלה (**כתאיב אל-מג'אהדין**, בערבית: **كتائب المجاهدين**, בתרגום לעברית: **[[גדודי אל-מוג'אהדין|גדודי לוחמי הקודש]]**). קודם לכן ייצגה את כוחותיה חטיבה של גדודי חללי אל-אקצא, 'השהידים' וחטיבת ג'מאל אל-עמרי.

כארגון טרור, תנועת אל מוג'אהדין נתונה לעיצומים.

ב-21 בפברואר 2025 פורסם שהארגון, יחד עם שלוחת טרור קטנה הקשורה אליו, שמכונה "אדוני השממה" - הם גם אלו שחטפו את שירי, כפיר ואריאל ביבס במהלך הטבח בניר עוז במסגרת טבח שבעה באוקטובר 2023, ועל פי ממצאי המכון הפתולוגי הם נרצחו בנובמבר 2023, כחודש לאחר חטיפתם.
2 הארגונים רצחו וחטפו גם זוג נשוי ישראלי-אמריקאי בשנות ה-70 לחייהם, גד חגי וג'ודי ויינשטיין, שנחטפו גם כן מביתם בניר עוז.

## היסטוריה
התנועה הוקמה בשנת 2001 כפלג צבאי המכונה גדוד מוג'אהדין, בראשות המייסד, עומר אבו שריעה, עם תחילתה של האינתיפאדה השנייה. החל משנת 2007 עמד בראש התנועה אסעד אבו שריעה, לאחר שאחיו עומר אבו שריעה מת מפצעיו לאחר שנפצע אנושות בסיכול ממוקד שביצעה ישראל.

ב-2012 חוליית טרור של התנועה מחברון ומרצועת עזה תכננה לחטוף אזרח ישראלי, כקלף מיקוח לשחרור מחבלים מהתנועה הכלואים בישראל.

לאורך השנים, התנועה חברה לתנועת החמאס ושיתפה עימה פעולה בפעולות טרור, אספקת אמצעי לחימה ואימונים.

התנועה מחזיקה פלג בשם יחידת "דאהם" (**داهم**), שהיא יחידת "השהידים ערביי ישראל" של התנועה. ב-14 ביולי 2024 קיבל הפלג אחריות על הפיגוע בצומת ניר צבי שביצע תושב מזרח ירושלים, בתגובה להתנקשות במוחמד דף וראפע סלאמה. ב-9 באוקטובר 2024 קיבל אחריות פלג הטרור על הפיגוע בתחנה המרכזית של באר שבע ב-6 באוקטובר 2024 שבוצע על ידי המחבל הבדואי אחמד אלעוקבי תושב לקייה.

### טבח שבעה באוקטובר ומלחמת חרבות ברזל
במסגרת טבח שבעה באוקטובר חטפו ורצחו חברי התנועה את שירי ביבס וילדיה, כפיר ואריאל, גד חגי וג'ודי לין וינשטיין ופועלים זרים נוספים ממוצא תאילנדי.

בסוף נובמבר 2023 חברי התנועה פרסמו הצהרה בה טענו כי: "שלושת בני משפחת ביבס היו ברשותנו כשמצאו את מותם".

במהלך מלחמת חרבות ברזל אנשי התנועה נהגו לפרסם בחשבון הטלגרם של התנועה תיעודים יומיומיים של הפעילות שלהם נגד כוחות צה"ל ברצועת עזה, ומודיעים על קבלת אחריות לירי שהם מבצעים.

ב-7 ביוני 2025 חוסל ראש הארגון אסעד אבו שריעה. ב-26 באוגוסט 2025, כחודשיים וחצי לאחר מכן, חוסל מחליפו בתפקיד, סלים מצבאח דאיה.

## קישורים חיצוניים
* 
* Israel Steps Up Brutal Reprisals Against Oct. 7 Hostage-Takers, Their Families, "א-שרק אל-אווסט", 14 בנובמבר 2025

## הערות שוליים

קטגוריה:פת"ח
קטגוריה:ארגוני טרור פלסטינים
חלוץ (הוקי קרח)

בהוקי קרח, **חלוץ** הוא שחקן ועמדה על הקרח, שאחריותו העיקרית היא להבקיע ולסייע לשערים. 

בדרך כלל, החלוצים מנסים להישאר בשלושה נתיבים שונים על הקרח משער לשער. עם זאת, אין חובה להישאר בנתיב מסוים. שהייה בנתיב מסייעת ביצירת האסטרטגיה ההתקפית הנפוצה המכונה משולש. חלוץ אחד משיג את הדסקית ואז החלוצים מוסרים אותה בינם לבין עצמם וגורמים לשוער לנוע מצד לצד. אסטרטגיה זו פותחת את הרשת להזדמנויות הבקעה. אסטרטגיה זו מאפשרת זרימה קבועה של המשחק, תוך ניסיון לשמור על שליטה במשחק על ידי קבוצה אחת באזור ההתקפה. החלוצים יכולים למסור למגנים שמשחקים בקו הכחול, ובכך לשחרר את המשחק ולאפשר חבטה מהנקודה (עמדת הקו הכחול בה ממוקמת ההגנה) או מסירה חזרה להתקפה. במצב זה המשולש יחל מחדש.

חלוצים גם כן חולקים את האחריות ההגנתית על הקרח עם המגנים. לכל קבוצה שלושה חלוצים בכל קו: אגף שמאל, מרכז ואגף ימין.

## קישורים חיצוניים

## הערות שוליים

קטגוריה:הוקי קרח
בית הכנסת של יהודי ההרים (באקו)

**בית הכנסת של יהודי ההרים** (באזרית: **Dağ yəhudilərinin sinaqoqu**) הוא בית כנסת שהוקם בשנת 2011 בבאקו, רחוב עלי מרדן טופצ'ובשוב (Əli Mərdan Topçubaşov) 72 ובו מתפללים יהודי ההרים ממזרח הקווקז.

בשנת 1945 הקצה השלטון הסובייטי מבנה ששימש בית הכנסת ליהודי הרים בבאקו. עם השנים הידרדר מצב הבניין והמתפללים בו סבלו מהיעדר תנאים. בתחילת שנות ה-90 לאחר שאזרבייג'ן הכריזה על עצמאות החלו עבודות שיקום במבנה והוקמה בו קומה נוספת.

בשנת 2010 התעורר צורך בבניית בית כנסת חדש ליהודי הרים ובתוך כשנה הוקם בית הכנסת הנוכחי ברובע נסימי (Nəsimi) והוא שונה מבתי כנסת אחרים באזרבייג'ן ובכל האזור, בשל מאפייניו האדריכליים וממדיו.

בטקס הפתיחה שנערך ב-5 באפריל 2011 נכחו, בין היתר: שגריר ישראל באזרבייג'ן מיכאל לבון-לוטם, שגריר ארצות הברית מתיו בריזה (Matthew J. Bryza), פקידי מדינה, דיפלומטים, אנשי כמורה נציג הקהילה היהודית האירופית בבאקו, מנהיג קהילת היהודים האשכנזיים בבאקו - גנאדי זלמנוביץ' ומנהיגי ארגונים יהודיים נוספים באזרבייג'ן. במהלך הטקס הוקרא מכתב של נשיא אזרבייג'ן אילהם אלייב שבו בירך את בית הכנסת והעלה על נס את הסובלנות הדתית של המדינה וכן השמיעו ברכות נציגים בכירים של המדינה והאורחים.
ממוזער|מנורה בבית הכנסת של יהודי ההרים בבאקו

## ראו גם
* יהדות אזרבייג'ן
* יהודי ההרים

## הערות שוליים
,
קטגוריה:באקו: מבנים
קטגוריה:יהדות אזרבייג'ן
נחל מתת

**נחל מתת** הוא אחד מיובליו של נחל בירנית שבגליל העליון.

מוצא הנחל בגובה של כ-800 מטרים מעל פני הים וממוקם ביישוב מתת, הוא זורם לכיוון צפון, חוצה את כביש 8944 מערב עד למפגש עם נחל בירנית בגובה של כ-600 מטרים מעל פני הים דרומית להר בירנית ומצפון ליישוב אלקוש.

באפריל 2021 הוכרזה שמורת טבע "נחל מתת" הכוללת את הנחל וסביבותיו (סה"כ כ-261 דונם). שביל ההליכה לשמורה מתחיל מהיישוב מתת ומופיע במפת סימון שבילים מספר 2 - הגליל העליון.

## מאפיינים
קרקע נחל היא קרקע חווארית ובנחל גדלים קטלב מצוי, אלת המסטיק, עצי אלון התולע, שנק החורש, סחלבן החורש וכמה מיני סחלבים.

## הערות שוליים

קטגוריה:הגליל העליון: נחלים
הליגה הבינלאומית נגד גזענות ואנטישמיות

ממוזער|לוגו ארגון LICRA
**הליגה הבינלאומית נגד גזענות ואנטישמיות** (בצרפתית: **Ligue internationale contre le racisme et l'antisémitisme** - **LICRA**) הוקמה ב-1927 ומתנגדת לחוסר סובלנות, שנאת זרים והדרה.

## היסטוריה
ב-1927, העיתונאי הצרפתי ברנרד לקאצ'ה יצר את "הליגה נגד פוגרומים" ופתח בקמפיין תקשורתי לתמיכה בשלום שוורצברד, שרצח את סימון פטליורה ב-25 במאי 1926, ברובע הלטיני של פריז. שוורצברד ראה בפטליורה אחראי לפוגרומים רבים באוקראינה. לאחר זיכויו של שוורצברד, הליגה התפתחה ל-LICA (**Ligue internationale contre l'antisémitisme,** או **הליגה הבינלאומית נגד אנטישמיות),** ושוורצברד הפך לחבר בולט ופעיל בארגון.

בשנת 1931, LICA מנתה 10,000 מנויים בצרפת. היא מילאה תפקיד משמעותי במהלך הקרב בין הליגות בפברואר 1934. לאחר 1932, LICA התפתחה ל-LICRA, אך השם שונה רשמית רק ב-1979, במהלך כהונתו של ז'אן פייר-בלוך (מ-1968 עד 1992 בתפקיד).

### במלחמת העולם השנייה
בספטמבר 1939, עם תחילת מלחמת העולם השנייה, גויסו רבים ממנויי LICRA, ורבים מהם היו חברי הרזיסטנס לאורך כל המלחמה. במהלך הכיבוש הגרמני של צרפת, פעילות ה-LICRA נאסרה על ידי ממשלת וישי, והוא נאלץ להתארגן מחדש בחשאי כדי לעזור לקורבנות תורת הגזע הנאצית. זה נעשה על ידי הסתרתם הרחק מפריז, על ידי מתן תעודות זהות מזויפות, ועל ידי סיוע להם לברוח לשווייץ, ספרד ואנגליה.

## פעילות הארגון
בשנת 1972, החוק הצרפתי אישר ל-LICRA לייעץ לקורבנות של מעשים גזעניים במהלך הופעותיהם בבית המשפט. מאוחר יותר, LICRA קיבל תשומת לב תקשורתית רבה במהלך התיק של *LICRA נגד [[Yahoo!]]*, בו הוגש כתב אישום נגד Yahoo! על מכירת מזכרות נאציות לאנשים בצרפת תוך הפרה של החוקים הצרפתיים.

ה-LICRA פועל נגד ניאונאציזם והכחשת שואה. לדוגמה, הארגון תמך בזוג קלרספלד (סרג ' ובייט קלרספלד) והיה פעיל במהלך משפטו של קלאוס ברבי ב-1987.

בשנות ה-90, LICRA פתח סניפים בחו"ל: בשווייץ, בבלגיה, בלוקסמבורג, בגרמניה, בפורטוגל, בקוויבק, ואף בקונגו, ברזוויל ובאוסטריה.

משנת 1999, עם הגעתו של הנשיא פטריק גאוברט, LICRA הרחיב את היקף פעילותו וכלל טיפול בנושאים חברתיים כגון אפליה בעבודה, אזרחות ונוער מקופח.

## ועדות

לארגון ישנן מספר ועדות בתחומים שונים:
* הוועדה לעזרה פסיכולוגית תומכת בקורבנות במצוקה של מעשים גזעניים או אנטישמיים.
* הוועדה המשפטית בוחנת ומחליטה אם לתבוע על דיבור או כתיבה גזעניים. היא גם עשויה לעזור לקורבנות בייעוץ משפטי.
* ועדת הנוער הוקמה ב-2002 כדי לתת מענה למחסור במנויים צעירים בארגון. היא מבצעת פעולות מקומיות ולאומיות כדי להפוך צעירים לרגישים יותר לנושאי גזענות ואנטישמיות. ועדה זו מפגישה מנויים בגילאי 16 עד 30 בכל יום ראשון השני בחודש.
* ועדת הזיכרון, ההיסטוריה וזכויות האדם, שהוקמה ב-1986, מיידעת ומכשירה את חברי LICRA. פעולותיה הן:
** מידע היסטורי על החברים,
** מומחיות לגבי ספרים, תמונות וסרטונים הקשורים לגזענות או אנטישמיות,
** הפצת ידע היסטורי למורים ולתלמידים.
* ועדת הספורט מנסה לשמור על הספורט ככלי אינטגרציה. היא מובילה פעולת מניעה כלפי אלימות באצטדיונים. היא נלחמת נגד קומוניטריזם ונגד מי שמשתמש בספורט כאמצעי לגיוס והסתננות. באירופה, LICRA מייצגת את צרפת ברשת FARE .
* ועדת החינוך, בראשות ברברה לפבר ואלן סקסיג, מעודדת צעירים להיות מודעים יותר לערכים הרפובליקנים.

## קישורים חיצוניים

* 

קטגוריה:מאבק באנטישמיות
קטגוריה:צרפת: ארגונים